
Výzva na prípravné trhové konzultácie – Parkovacie domy - projektovanie a výstavba – II. KOLO (ďalej ako „PTK“)
v postupe podľa § 25 zákona č. 343/2015 Z. z. o verejnom obstarávaní a o zmene  a doplnení niektorých zákonov a v znení neskorších predpisov (ďalej ako „zákon“)
1. Identifikácia verejného obstarávateľa:
METRO Bratislava a.s. 
Primaciálne námestie 1
811 01 Bratislava 
Poštová adresa: 
Muchovo nám. 12, 852 71 Bratislava
IČO: 35732881
IČ DPH: SK2020268910
2. Kontaktná osoba:  
Mgr. Marianna Horváthová
verejné obstarávanie
Muchovo nám. 12, 852 71 Bratislava
Telefón: +421948857625
E-mail: marianna.horvathova@metroba.sk 
3. Názov predmetu PTK: 
Parkovacie domy - projektovanie a výstavba – II. KOLO.

4. Miesto dodania/poskytnutia predmetu pripravovanej zákazky:
Hlavné mesto SR Bratislava.
5. Stručný opis a účel PTK:
Predmetom PTK je príprava podkladov pre výber uchádzačov verejného obstarávania na projektanta a zhotoviteľa 7 parkovacích domov na kľúč, v rôznych lokalitách hlavného  mesta SR Bratislavy a s rôznym počtom predpokladaných parkovacích státí. Už počas prípravných prác je potrebné rámcovo vymedziť, ako budú parkovacie domy riešené, z hľadiska konštrukčného systému, možností výstavby, a pod., pričom dôležitá je skutočná výška investičných nákladov stavby na 1 parkovacie miesto. Na základe poznatkov zistených v rámci PTK1 boli vypracované architektonické štúdie, prieskumy a posudky na jednotlivé parkovacie domy, vizualizácie, súlad s územným plánom, u niektorých geodetické zamerania, dopravno-kapacitné posúdenia, svetlotechnické, dendrologické posúdenia a iné. Dávame do pozornosti link: https://www.uvo.gov.sk/vyhladavanie-zakaziek/detail/dokumenty/433903 o výsledkoch PTK - Parkovacie domy - projektovanie a výstavba – I. KOLO.
Účelom PTK - Parkovacie domy - projektovanie a výstavba – II. KOLO je zároveň aj určenie predpokladanej hodnoty zákazky.

6. Otázky na relevantný trh za účelom optimalizácie riešenia a nákladov položené v rámci PTK:
Viď prílohu č. 1 - formulár na prihlásenie sa do PTK a otázky.
7. Trvanie PTK: 
Lehota na posielanie odpovedí je do 07.06.2022 do 10:00 hod. 
Žiadne odpovede uchádzačov nebudú pokladané za spoluprácu pri príprave súťažných podkladov, a preto nie je dôvod na obavy, že by mohli byť akékoľvek subjekty z tohto titulu vylúčené. Z PTK sa pripraví jednotná zápisnica bez identifikácie záujemcov, kde budú zhrnuté zistenia na jednotlivé otázky, a ktorá sa zverejní na tom istom mieste ako výzva na prípravné trhové konzultácie.
Verejný obstarávateľ pripraví súťažné podklady tak, aby reflektovali na predmetné zistenia a nebude nijako neprimerane a neodôvodnene obmedzovať hospodársku súťaž. Výsledkom PTK  má byť čo najvyššia hospodárnosť v rámci nákupu služieb, tovarov a stavebných prác. Verejný obstarávateľ si vyhradzuje právo rozhodnúť sa pre také riešenie, ktoré bude v záujme efektívnosti, rýchlosti, vizuálnej stránky a ceny pre výstavbu parkovacích domov, a to aj za stavu, že nie všetci poskytovatelia to budú vedieť poskytnúť. Napriek tomu sa na účely čo najväčšej hospodárnosti zrealizuje čo najširšia hospodárska súťaž.
8. Kritériá na účasť v PTK:
PTK sa môžu zúčastniť hospodárske subjekty, ktoré sú oprávnené dodávať predmetný tovar, poskytovať predmetné služby alebo dodávať stavebné práce. Túto skutočnosť si verejný obstarávateľ preverí z verejne dostupných registrov.
9. Komunikácia v procese PTK: 
Komunikácia medzi verejným obstarávateľom a záujemcami sa počas celého procesu PTK uskutočňuje výhradne v úradnom slovenskom jazyku prostredníctvom funkcionality systému ERANET na linku https://obstaravanie.eranet.sk/#/tenderPublicDetails/1219 Pre účely komunikácie musí byť hospodársky subjekt registrovaný v systéme ERANET. Návod registrácie https://fnnitra.eranet.sk/data/innovis/manual_dodavatela.pdf Vás rýchlo a jednoducho prevedie procesom registrácie v systéme. V prípade potreby je možné kontaktovať linku podpory  podpora@eranet.sk, tel.: +421 948 877 665, v pracovné dni: 8:00 - 16:00 hod.

10. Proces PTK:  
1. Každý relevantný hospodársky subjekt (bod 8) môže poslať verejnému obstarávateľovi odpoveď na otázky v požadovanej lehote. Verejný obstarávateľ zverejnil medzi dokumentami na profile PTK v ERANET zamýšľaný opis predmetu zákazky, formulár na prihlásenie sa do PTK a otázky a technickú špecifikáciu. 
2. V závere formuláru uvedie záujemca predpokladanú hodnotu zákazky.
3. Každý relevantný hospodársky subjekt môže svoje odpovede uviesť priamo do „formulára na prihlásenie sa do PTK a otázky“ a následne tento dokument poslať verejnému obstarávateľovi prostredníctvom správy v ERANET (karta „Komunikácia“). V prípade jednoduchých doplňujúcich otázok si verejný obstarávateľ vyhradzuje právo tieto otázky konzultovať s hospodárskym subjektom. 
4. Všetky náklady a výdavky spojené s účasťou na PTK znáša hospodársky subjekt bez akéhokoľvek finančného nároku na verejného obstarávateľa. 
5. Po ukončení PTK verejný obstarávateľ vyhodnotí získané informácie a poznatky z PTK a zverejní zápisnicu o priebehu PTK, ktorá bude zverejnená na profile zákazky. V procese hodnotenia získaných informácií si verejný obstarávateľ vyhradzuje právo požiadať hospodársky subjekt o vysvetlenie ním poskytnutých informácií. Prostredníctvom zápisnice verejný obstarávateľ oznámi najmä informácie, ktoré získal od účastníkov PTK. Verejný obstarávateľ si vyhradzuje právo upravovať informácie týkajúce sa priebehu a obsahu PTK kedykoľvek počas ich trvania. O prípadných zmenách bude verejný obstarávateľ informovať dostatočne vopred. 
6. Hospodárske subjekty, ktoré sa zúčastnia PTK, sa môžu zúčastniť pripravovaného verejného obstarávania. Účasťou na PTK hospodársky subjekt berie na vedomie a súhlasí so zverejnením informácií, ktoré poskytol verejnému obstarávateľovi v rámci PTK. Tieto informácie budú zverejnené v profile verejného obstarávateľa vo forme zápisnice, no v anonymizovanej podobe, t. j. bez identifikačných údajov hospodárskeho subjektu.
7. Verejný obstarávateľ poskytne prostredníctvom systému ERANET vysvetlenie k predloženej žiadosti o vysvetlenie/otázke počas lehoty na PTK, všetkým registrovaným záujemcom bezodkladne, za podmienky, ak bola žiadosť o vysvetlenie predložená dostatočne vopred. Za včas doručenú žiadosť o vysvetlenie podkladov sa považuje žiadosť doručená verejnému obstarávateľovi v termíne najneskôr 3 pracovné dni pred ukončením lehoty na PTK.
11. Prílohy:
Prílohou tejto výzvy sú:

Príloha č. 1 – Formulár na prihlásenie sa do PTK a otázky
Príloha č. 2 – Technická špecifikácia (pre jednotlivé parkovacie domy)
Príloha č. 3 – Opis predmetu zákazky
Príloha č. 4 – Zápis z PTK1

V Bratislave dňa 24.5.2022

.......................................................
                                                                                                                                                                                            Ing. arch. Michala Kozáková
            							predsedníčka predstavenstva
METRO Bratislava a.s.

